Carl Philipp Emanuel Bach
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk i klassisismen,Internasjonale klassiske komponister og verker i klassisismen
Carl Philipp Emanuel Bach var en tysk komponist og sønn av Johann Sebastian Bach. Som ung var han elev av faren i komposisjon og klaverspill. Fra 1740 til 1767 var han kammercembalist hos Fredrik 2 (den store) av Preussen. I 1768 tok han over stillingen som kirkemusikkdirektør i Hamburg etter Georg Philipp Telemann.
Carl Philipp Emanuel ble mer berømt og fikk langt større betydning for sin samtid og nærmeste ettertid enn faren hadde hatt, særlig ved sin dristige bruk av dynamikk og tematiske kontraster. Instrumentalmusikken utgjør den musikkhistorisk viktigste delen av produksjonen hans, og omfatter en lang rekke symfonier, konserter, kammermusikkverk og sonater og andre stykker for klaver. Vokalmusikken omfatter blant annet pasjoner, oratorier og kantater, og er jevnt over mer tradisjonsbundet. Musikken tilhører perioden mellom barokken og klassisismen, og er gjerne omtalt som å være i galant stil eller empfindsamer stil.Carl Philipp Emanuel var en ypperlig cembalist, og hans lærebok Versuch über die wahre Art das Clavier zu spielen (1752–1762) ble grunnleggende for klaverteknikken til langt ut på 1800-tallet. Les mer i Store norske leksikon empfindsamer stil galant stil Johann Sebastian Bach musikk i klassisismen Musikk i Tyskland Litteratur Bach, C.P.E.: The letters of C.P.E. Bach, edited by Stephen L. Clark, 1997, isbn 0-19-816238-3, Finn boken  Ottenberg, Hans-Günter: C.P.E. Bach, 1987, isbn 0-19-315246-0, Finn boken  Rampe, Siegbert: Carl Philipp Emanuel Bach und seine Zeit, 2014, isbn 978-3-89007-838-0